Els cursos de natació en les piscines d’estiu amplien l’oferta de places i inicien la matrícula el 15 de juny
2025-07-24

Durant tot el mes de juliol, les piscines d’estiu de Burjassot, situades en el Poliesportiu Municipal, oferiran cursos de natació orientats a diferents franges d’edat i en diferents horaris.

Les inscripcions s’obriran dijous que ve 15 de juny, a les 9 h i la matrícula s’haurà d’efectuar telemàticament en aquest ENLLAÇ. El termini d’inscripció estarà obert fins al 25 de juny.

Per a atendre la gran demanda de persones que s’apunten als cursos, enguany s’ampliaran les places ja que les matrícules podran realitzar-se per a rebre les classes els dimarts i dijous o bé els dimecres i divendres. Així, en cadascun dels grups que s’oferisquen, en fer-ho dos dies a la setmana, s’amplia el nombre de veïnes i veïns que podran apuntar-se.

De 10:30h a 11:15h, hi haurà un curset de natació per a xiquets/es de 3 a 14 anys, amb un màxim de 30 places, dimarts i dijous i dimecres i divendres, amb el que s’oferiran 60 places. En el cas d’aquest torn, tant en dimarts i dijous com en dimecres i divendres, hi haurà un màxim de 10 places per a xiquets/es de 3 a 5 anys. També per a xiquets/es de 3 a 14 anys, hi haurà un curset de natació de 19.15 a 20 h, amb un màxim de 50 places de les quals, hi haurà un màxim de 10 places per a xiquets /es de 3 a 5 anys. En aquest cas, igual que en l’anterior, seran 50 places per a dimarts i dijous i 50 places per a dimecres i dijous. El preu d’aquests cursos és de 19 euros i inclou les classes de dos dies de la setmana. En el cas de voler realitzar els cursos els quatre dies de la setmana, el preu serà de 38 euros.

De 20 a 20:45h, també hi haurà un curset de natació per a persones de 15 anys endavant, amb un màxim de 30 places i un preu de 28 euros. En el cas que la persona siga jubilada o pensionista, el preu serà de 19 euros. En el cas d’aquest curs, en necessari tindre nocions bàsiques de natació i, com succeeix amb els dels xiquets i xiquetes, la matrícula podrà realitzar-se dimarts i dijous o dimecres i divendres, augmentant així a 60 les places oferides.